स्मृति ईरानी ने कहा कि गांधी परिवार नेशनल हेराल्ड को लेकर बार-बार सफ़ाई देने की कोशिश करता है. उन्होंने सवाल किया कि अगर कंपनी के आय-व्यय में कोई गड़बड़ी नहीं है तो राहुल गांधी जानकारी देने में संकोच क्यों करते हैं. स्मृति ईरानी ने कहा कि 10 सितंबर को कांग्रेस पार्टी और उनके नेताओं का नैतिक आधार पर पर्दाफाश हो चुका है. क्या हिंदुस्तान में आज तक किसी ने ऐसा कोई उदाहरण देखा है कि कोई कंपनी किसी दूसरी कंपनी का 90 करोड़ का लोन खरीदे. आयकर विभाग जब सावधान होता है तो राहुल गांधी कोर्ट जाते हैं, ताकि आयकर विभाग अपना काम न कर सके. अगर इस आय और संपत्ति में कोई गड़बड़ी नहीं है तो राहुल (गांधी) जी इसकी जानकारी देने में संकोच क्यों करते हैं?